Reemo Voltri: õpetaja palk peab kasvama juba praeguse valitsuse ajal
#000003
Valitsuse tõsiseid samme ja tugevat sõnumit on vaja just noortele, kes on endale ametit valimas, kirjutab Reemo Voltri algselt Õpetajate Lehes ilmunud kommentaaris.
#000005
Riigikogu infotunnis teatas peaminister Jüri Ratas, et õpetajate palka järgneval neljal aastal ei tõsteta. Samuti ei nähta ette palgatõusu mitmes teises avaliku sektori ametis ning on loobutud ka teadusraha suurendamisest.
#000006
Haridustöötajate liidu mure õpetaja palga pärast on ülimalt tõsine. Kui riik ei suuda tagada kõrgharidusega õpetajate pealekasvule konkurentsivõimelist palka, võib ees oodata Eesti hariduse kvaliteedi langus.
#000007
Õpetajate järelkasv pole meil juba praegu piisav. Eesti õpetajate keskmine vanus on OECD riikide kõrgeim, mistõttu võime pidada oma õpetajate järelkasvu katastroofiliseks. Me ei saa tagada sellistes tingimustes haridust, millega oleme harjunud ja mida ülejäänud maailmas eeskujuks seatakse.
#000008
Vastuvõetud riigieelarve strateegia on väga selge signaal, kui vähe väärtustatakse Eestis õpetaja ametit. Kui järgmisel neljal aastal õpetajate töötasu Eesti keskmisest palgast kaugeneb, siis kukub see peagi 2012. aasta tasemele. Suureneb väga tõsiselt oht, et õpetajate puudus võib muutuda järgnevatel aastatel lausa lootusetuks.
#000009
Enamik Eesti erakondi on pidanud parlamendivalimiste eel prioriteediks õpetajate töötasu, mille miinimum oleks võrdne riigi keskmise palgaga. Eelmine valitsus seda eesmärki ei saavutanud ning ka uus riigieelarve strateegia ei toeta olukorra paranemist.
#000010
"Õpetaja palgamiinimum on aga keskmisest palgast hoopiski 10% madalam."
#000011
Õpetaja on kõrgharidusega spetsialist. Eestis on kõrgharidusega inimeste keskmine töötasu 20% kõrgem keskmisest palgast. Õpetaja palgamiinimum on aga keskmisest palgast hoopiski 10% madalam.
#000012
Valitsuse tõsiseid samme ja tugevat sõnumit on vaja just noortele, kes on endale ametit valimas. Valitsusel on vaja oma lubadus täita ning tõsta järgmisel aastal õpetajate töötasu miinimum 1458 euroni, st võrdseks riigi keskmise palgaga.
#000013
Me peame jõudma lähiajal olukorda, kus õpetaja töö on ihaldusväärne ning õpetajate töökohtadele on konkurents. Lähtudes antud lubadustest ja kriitilisest seisust Eesti õpetajaskonna hulgas, ootame, et antud lubadused viiakse ellu praeguse riigikogu ja valitsuse ajal.
#000014
Õpetajad ei pea palgakasvu piisavaks
#000015
Martin Pent: tehnoloogiline abikäsi ja personaalharidus
#000017
Annely Akkermann: riigibuss käänulisel teel
#000018
Reps: ükski valdkond ei saa kärpe-eesmärke, ootame uut majandusprognoosi
#000019
Valitsus kiitis heaks riigi uue eelarvestrateegia
#000020
Teadlased kogunesid teadmistepõhise Eesti matustele
#000021
Mart Võrklaev: 2024. aasta eelarve on visioon, kuhu tahame Eestit juhtida
#000022
Ilmar Raag: riigieelarve kui kompromiss ilma initsiatiivita
#000026
Kaarel Tarand: külmasurm ei kohuta
#000027
Saara Nüganen: ma ei ole sellega, et mu vanemad on näitlejad, kunagi kekanud
#000036
Ajalehtede juhtkirjad riigieelarve eelnõust: peata ja õõnes
#000037
Kallase abikaasa nõudis kriitikult välja 1500 eurot kahjutasu
#000041
Kohtunik: Trump pani varade ülehindamisel toime pettuse
#000042